24.2.2022
Jurnalul Oficial al Uniunii Europene
RO
L 45/1429 COMISIE PROIECTE-PILOT
CAPITOLUL PP 03 — PIAȚA UNICĂ (continuare) PP 03 21
2021
PP 03 21 01
Proiect-pilot — Forum european privind deșeurile alimentare Cifre (Credite diferențiate) Credite 2022 Angajamente
250 000
Credite 2021 Plăți
Angajamente
62 500
650 000
Execuție 2020 Plăți
Angajamente
Plăți
162 500
Comentarii Acest proiect-pilot continuă proiectul-pilot în curs de desfășurare, Forumul european privind deșeurile alimentare, care reunește experți de renume în domeniu și alte părți interesate relevante pentru a colecta date și a dezvolta o varietate de soluții practice bazate pe dovezi pentru a reduce risipa de alimente la nivelul gospodăriilor/consumatorilor.
Prima fază a proiectului-pilot în curs de desfășurare reunește experți din statele membre care vor elabora modalități de a pune laolaltă intervenții multidimensionale în diferite domenii și vor identifica instrumente care pot fi aplicate în campaniile de reducere a risipei de alimente de consum.
Cu toate acestea, prima fază a proiectului-pilot prevede o finanțare limitată pentru diseminarea constatărilor experților, în special prin producerea de instrumente de comunicare conexe.
Se preconizează că experții vor produce un material substanțial de constatări și recomandări valoroase cu privire la modul de reducere a risipei de alimente de consum în statele membre.
Rezultatele preconizate ale comunicării din prima etapă includ: — o pagină web cu rezultatele proiectului; — un rezumat al rezultatelor proiectului (instrumente, bune practici și recomandări pentru prevenirea risipei de alimente de consum) în toate limbile oficiale ale Uniunii; — trei broșuri elaborate cu recomandări-cheie pentru publicul-țintă prioritar, traduse în toate limbile oficiale ale Uniunii; și — un eveniment de informare organizat la Parlament.
Scopul celei de a doua faze a proiectului-pilot este de a facilita – prin instrumente interactive online și alte rezultate în materie de comunicare – adoptarea constatărilor experților de către părțile interesate implicate în prevenirea generării de risipă alimentară de către consumatori.
Astfel, rezultatele forumului pot contribui la elaborarea celor mai eficiente strategii, inițiative și instrumente de reducere a risipei de alimente de consum, adaptate nevoilor publicului-țintă din statele membre.
Pe baza rezultatelor Forumului european privind deșeurile alimentare, rezultatele preconizate ale celei de a doua etape sunt: — dezvoltarea unor instrumente interactive online și a altor materiale de comunicare (de exemplu scurte materiale video) pentru a facilita punerea în aplicare de către părțile interesate a recomandărilor și a celor mai bune practici demonstrate emise de forum în vederea reducerii risipei de alimente.
— organizarea unui eveniment public pentru a disemina rezultatele în rândul unei comunități mai largi de părți interesate.
— instrumentul online interactiv (inclusiv vizualizarea datelor) și alte materiale de comunicare (materiale video) care vor îmbogăți pagina web creată în prima etapă.
Instrumentele de comunicare online vor fi ușor de utilizat și se vor adresa grupurilor de utilizatori principali implicați în prevenirea risipei de alimente (de exemplu autorități publice, operatori din sectorul alimentar, educatori, elevi, consumatori).
Deși se axează pe prevenirea risipei de alimente, acestea pot viza și alte inițiative orientate către consumatori (privind nutriția, donațiile și acțiunile comunitare, soluțiile TIC etc.).